Diari Oficial de la Generalitat Valenciana


Sumari del DOGV 9803, del 06-03-2024 (2024/1859)

RESOLUCIÓ de 26 de febrer de 2024, del conseller d'Agricultura, Ramaderia i Pesca, per la qual es proveeix pel sistema de lliure designació el lloc vacant 6105, anunciat per la convocatòria 101/2023, Resolució de 14 de desembre de 2023, de la Direcció General de Funció Pública (DOGV 9747, 18.12.2023).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9803

Data del DOGV
:   06-03-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/1859


Data del document
:   26-02-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 26 de febrer de 2024, del conseller d'Agricultura, Ramaderia i Pesca, per la qual es proveeix pel sistema de lliure designació el lloc vacant 6105, anunciat per la convocatòria 101/2023, Resolució de 14 de desembre de 2023, de la Direcció General de Funció Pública (DOGV 9747, 18.12.2023). [2024/1859]  
Vist l'informe preceptiu i vinculant de la Direcció General de Funció Pública de data 11 de gener de 2024, sobre el compliment dels requisits de les persones participants per a la provisió del lloc de treball 6105, cap de secretaria de sotssecretari o sotssecretària de la convocatòria 101/2023, Resolució de 14 de desembre de 2023, de la Direcció General de Funció de la Pública (DOGV 9747, 18.12.2023), per a la provisió pel procediment de lliure designació del lloc de treball de naturalesa funcionarial en la Conselleria d'Agricultura, Ramaderia i Pesca, i vist l'informe de data 5 de febrer de 2024, emés pel centre directiu al qual està adscrit el lloc de treball que indica que «ateses les competències essencials que es requerixen en tots els llocs de cap de secretaria d'alt càrrec, en els quals, per la seua posició en relació amb l'alt càrrec, es requerix confiança professional, atés el vincle professional estret que ha de mantindre amb l'alt càrrec; iniciativa, ja que es requerix anticipar i preveure possibles problemes organitzatius que puguen afectar la labor ordinària de la persona titular de la sotssecretària, i treball en equip, perquè entre les seues funcions es troba la direcció i coordinació de tot el personal adscrit a la unitat.  
   
Atés el full de servei i el currículum presentat per les persones que han participat en la convocatòria número 101/2023.  
 Es considera que la persona més idònia per a l'acompliment del lloc núm. 6105,  -cap de secretaria de la persona titular de la sotssecretaria-, és Concepción Adrián Marco, perquè té acreditat l'acompliment de llocs de direcció, relacionats amb el seu subgrup i nivell, que permet inferir que té aptitud per a proposar les mesures necessàries per a l'adequada organització de la unitat administrativa i el funcionament de l'agenda de l'alt càrrec, així com per a promoure la coordinació i cooperació del personal de la unitat, aspecte necessari per a l'execució de les directrius fixades per la sotssecretaria.»   
 Per tot el que s'ha exposat i de conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en virtut de la competència legalment conferida, resolc   
   
Primer  
Nomenar Concepción Adrián Marco, funcionària de carrera, del subgrup C2, amb DNI \*\*\*\*558\*\* com a cap de secretaria de sotssecretari o sotssecretària, lloc de treball número 6105, grup C1/C2, nivell competencial nivell 16 i complement específic E035.   
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.   
   
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.   
   
València, 26 de febrer de 2024.- El conseller d'Agricultura, Ramaderia i Pesca: Jose Luis Aguirre Larrauri.